**K O R R A L D U S**

**Haapsalu 19. mai 2010 nr 308**

Lasteaedade töö

suvepuhkuste perioodil

Lähtudes asjaolust, et suvekuudel on lasteaedade täituvus väike ja et lasteaia õpetajate puhkus on 42 kalendripäeva ning lasteaedade omavahelisest kokkuleppest ja juhindudes kohaliku omavalitsuse korralduse seaduse § 6 lg 2, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

**k o r r a l d a b :**

1. Kinnitada Haapsalu munitsipaallasteaedade Tareke ja Pääsupesa kollektiivpuhkuse perioodiks 01. juuli kuni 06. august 2010.
2. Kollektiivpuhkuse perioodi ajal töötavad lasteaiad Tõruke - teenindab ka Tarekese lapsi ja Päikesejänku – teenindab ka Pääsupesa lapsi.
3. Lasteaed Vikerkaar töötab kogu suve, juunis kolm rühma, juulis ja augustis üks rühm.
4. Korraldus teha teatavaks Haapsalu Lasteaiale Tõruke (toruke1@hot.ee), Haapsalu Lasteaiale Vikerkaar (vikerkaar@hot.ee), Haapsalu Lasteaiale Pääsupesa (paasupesa@hot.ee), Haapsalu Lasteaiale Päikesejänku (karin.lilles@jankula.ee), Haapsalu Lasteaiale Tareke (lasteaedtareke@hot.ee), haridusosakonnale (M.-E. Täht, P.Luik).
5. Korraldus avalikustada väljapanekuga linnavalitsuse fuajees.
6. Korraldus jõustub teatavakstegemisest.
7. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

**Urmas Sukles**

Linnapea **Erko Kalev**

 Linnasekretär